Diari Oficial de la Generalitat Valenciana


Sumari del DOGV 1685, del 17-12-1991 (1991/823484)

ORDRE de 12 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'un solar situat a Callosa de Segura (Alacant), amb-una superfície de 10.228,66 m2.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/12/(1)/dof/vci/html**

### Dades del document

Número de DOGV
:   1685

Data del DOGV
:   17-12-1991

Secció del DOGV
:   DISPOSICIONS GENERALS

Número del document
:   1991/823484


Data del document
:   12-11-1991

Organisme emissor
:   Conselleria d'Economia i Hisenda

Tipus de document
:   Ordre

Ordre de 12 de novembre de 1991, de la Conselleria d'Economia i Hisenda, per la qual acorda l'afectació a la Conselleria de Cultura, Educació i Ciència d'un solar situat a Callosa de Segura (Alacant), amb una superfície de 10.228,66 m2.  
El Conseller de Cultura, Educació i Ciència ha sol·licitat, d'acord amb el que disposen els articles 61 i 62 de la Llei 3/86, de 24 d'octubre, de Patrimoni de la Generalitat Valenciana, l'afectació del solar situat a Callosa de Segura (Alacant), amb una superfície de 10.228,66 m2.  
El solar anteriorment esmentat es destinarà a la construcció d'un centre de Formació Professional.  
Per això i d'acord amb les facultats que tinc atribuïdes per l'article 62.2 de la Llei 3/86, de 24 d'octubre, de Patrimoni de la Generalitat Valenciana,  
ORDENE:  
Article primer  
Afectar a la Conselleria de Cultura, Educació i Ciència, destinat a la construcció d'un centre de Formació Professional, el solar que a continuació es descriu:  
- Solar situat en la finca «Los Gutiérrez» en el terme municipal de Callosa de Segura, d'una superfície de 10.228,66 m2.  
Confronta: nord, camí «Los Gutiérrez»; sud, arrova d'arella; est, resta de propietat municipal i oest, arrova d'arella.  
El terreny se segrega perquè d'ara endavant figure com finca nova i independent de la finca matriu formada per l'agrupació de les parcel·les següents:  
- Una tafulla, una vuitena i trenta-una braces, igual a catorze àrees, setanta-sis centiàrees i noranta-set decímetres quadrats, amb una caseta ruïnosa i algunes canyes, de terra d'horta blanca en el terme de Callosa de Segura, amb reg de la sèquia major per l'arrova d'arella. Confronta: nord, Maria del Rosario Porcel; est, hereus de José Fullea Hernández i oest i sud, l'arrova d'arella.  
- Terra horta blanca en el terme de Callosa de Segura, amb reg de la sèquia major per l'arrova de l'arella. Confronta: llevant, José Guilló; migdia, rova del seu rec; ponent, José Fullea i nord, amb Maria del Carmen Hernández. Té de superfície vint-i-tres àrees, setanta centiàrees i cinquanta-sis decímetres, és a dir, dues tafulles.  
- Dues àrees, noranta-sis centiàrees i trenta-dos decímetres quadrats, o dues vuitenes de tafulla, de terra d'horta blanca a Callosa de Segura, amb reg de la sèquia major per l'arrova d'arella. Confronta: nord i est, hereus de José Fullea Hernández; sud, rova d'arella i oest, empriu.  
- Tres tafulles, dues vuitenes i vint-i-quatre braces, és a dir, trenta-nou àrees, seixanta-tres centiàrees i vint-i-vuit decímetres, amb reg per mig d'un braçal, en el terme de Callosa de Segura. Confronta: nord, el braçal de Baeza; est, hereus de Francisco Illán; i sud i oest, hereus de José Fullea Hernández.  
- Tres tafulles, sis vuitenes i sis braces, és a dir, quaranta-quatre àrees, setanta-dues centiàrees i quaranta-vuit decímetres quadrats de terra d'horta blanca a Callosa de Segura, amb reg de la sèquia major per l'arrova d'arella. Confronta: nord, Inocencio López, braçal de Baeza pel mig; sud i est, hereus de José Fullea Hernández, per aquest últim vent regadora i sendes pel mig; i oest, la rova del seu rec.  
- Trenta-cinc àrees, cinquanta-una centiàrees i vint-i-un decímetres quadrats, que equivalen a dues tafulles, sis vuitenes i trenta-una braces de terra d'horta blanca, en el terme de Callosa de Segura, amb reg de la sèquia major per l'arrova d'arella. Confronta: a l'est, hereus de Francisco Illán; oest, hereus de José Fullea Hernández, senda i regadora enmig i pels altres vents, altres dels mateixos hereus.  
- Cinquanta-quatre àrees, setanta-dues centiàrees i seixanta-sis decímetres quadrats, equivalents a quatre tafulles, quatre vuitenes i trenta braces, que conté una bassa de coure cànem, de terra d'horta blanca a Callosa de Segura, amb reg de la sèquia major per l'arrova d'arella. Confronta: est, hereus de José Guilló i pels altres costats, hereus de José Fullea Hernández i pel límit oest, regadora enmig.  
Consta en l?Inventari General de Béns i Drets de la Generalitat Valenciana amb el número A02/03/049/0003.  
Article segon  
El solar queda integrat en el domini públic de la Generalitat Valenciana i correspon a la Conselleria de Cultura, Educació i Ciència l?exercici de les competències domini públic sobre aquest, inclosa l?administració i conservació.  
Article tercer  
Que la Conselleria de Cultura, Educació i Ciència designe un representant perquè concórrega amb el representant nomenat per la Direcció General de Tributs i Patrimoni, a l'acte d'afectació.  
València, 12 de novembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI